കൈതക്കൃഷിക്കെതിരെ പ്രതിഷേധവുമായി നാട്ടുകാര് കോന്നി: ജനവാസ മേഖലയിലെ വയലില് ആരംഭിച്ച കൈതക്കൃഷിക്കെതിരെ പ്രതിഷേധവുമായി നാട്ടുകാര്. അരുവാപ്പുലം പഞ്ചായത്ത് ഒമ്ബതാം വാര്ഡിലെ ചൂരകുന്നു ഭാഗത്താണ് സ്വകാര്യവ്യക്തി കൃഷി തുടങ്ങിയത്. മാരകമായ രാസകീടനാശിനികളും മറ്റും ഉപയോഗിക്കുന്നത് രോഗങ്ങള്ക്കും പരിസ്ഥിതി പ്രശ്നങ്ങള്ക്കും കാരണമാകുമെന്നാണ് പരാതി. നാട്ടുകാര് ആക്ഷന് കൗണ്സില് രൂപീകരിച്ച് അരുവാപ്പുലം പഞ്ചായത്തില് പരാതി നല്കി. കീടനാശിനികളുടെ ഉപയോഗം മൂലം കിണറുകളിലെയും മറ്റും വെള്ളം ഉപയോഗിക്കാനാകാതെ വരും. കൃഷി സ്ഥലത്തുകൂടിയുള്ള നടവരമ്ബ് കെട്ടിയടച്ചതിനാല് മറ്റു കര്ഷകര്ക്ക് അവരുടെ കൃഷിയിടങ്ങളിലേക്ക് പോകാന് കഴിയുന്നില്ലെന്ന് ആക്ഷന് കൗണ്സില് കണ്വീനര് അനില്കുമാര് ചൂരകുന്ന് പറഞ്ഞു.